da de da de da de fi en en en sv da nl de bar da da nl da da en en da ru da sv de de en en da da da da da da da da da da da da da da da da da da da da en da da da da nb da da en da de
Fantasy novellekonkurrence | Dansk Skoleforening for Sydslesvig e.V.
Skriv en fantasynovelle - og vind en tur til Warner Bros Studio i London inkl. rejsegavekort til fly.
I weekenden den 19. og 20. oktober danner Herlufsholm Kostskole atter rammen om den traditionsrige fantasy bogmesse, som er arrangeret af Næstved Bibliotek.
I den forbindelse udskrives der en landsdækkende novellekonkurrence, hvor børn og unge kan indsende bidrag via mail til Center for Undervisningsmidler og her til Gabriele Fischer-Kosmol, som sammen med Anni Søndergaard fra Flensborg Bibliotek står for at udvælge de bedste bidrag fra Sydslesvig.
I 2012 blev Herlufsholm Fantasy Bogmesse for første gang afholdt på Herlufsholm Kostskole. Det blev så stor en succes, at arrangementet er blevet en fast tilbagevendende begivenhed.
Forud for selve bogmessen udskrives i lighed med de forrige år en novellekonkurrence, hvor børn og unge har mulighed for at indsende deres egen fantasyhistorie. Der er tre alderskategorier, og de bedste noveller inden for hver kategori går videre til hovedkonkurrencen, hvor en jury vil udvælge de endelige vindere.
De tre kategorier er opdelt efter alder. For de 10-12 årige, 13-15 årige og 16-18-årige.
Der er flotte præmier at vinde:
1. pladsen i hver kategori vinder et besøg for to personer på Warner Bros. Studio i London incl. rejsegavekort til fly.
Vinderen af førstepræmien får også udgivet deres novelle af Tellerup på bibzone.dk samt en illustration af grafiker Danielle Finnster.
2. pladsen i hver kategori vinder et gavekort til Langes Bog & idé i Næstved
Se mere information på fantasybogmesse.dk/novellekonkurrence/
Hent alle materialer via linket foroven. Og læs om betingelserne nedenfor:
Slip din indre forfatter løs!
Er du vild med fantasygenren og elsker at udfordre dig selv som forfatterspire, så er det nu, at du har muligheden for at deltage i Herlufsholm Fantasy Bogmesses store landsdækkende novellekonkurrence og vinde spændende præmier.
Er du er mellem 10 og 18 år, kan du deltage i novellekonkurrencen.
Konkurrencen er inddelt i tre kategorier:10-12 år, 13-15 år og 16-18 år.
For at deltage skal du skrive en novelle i genren ”fantasy”, hvor kun fantasien sætter grænser. Du må fortolke genren, nøjagtigt som du vil, blot historien indeholder et element af magi, noget overnaturligt eller fabeldyr.
Datoen for deltagelse i årets novellekonkurrence 2018 løber fra den 14. august til 14. september.
Der er flotte præmier at vinde.
Alle andenpladser vinder et gavekort til Bog & ide, sponsoreret af Langes Bog og idé i Næstved, mens første præmien til hver kategori i år vinder en tur til Warner Bros Studio i London incl. rejsegavekort til fly. Vinderne af første præmien får deres noveller udgivet af Tellerup på bibzone.dk samt en illustration af grafiker Danielle Finnster. De to bedste noveller i hver kategori vil blive offentliggjort på bogmessen den 20. oktober 2018.
Formelle krav til novellen:
For at deltage skal man skrive en novelle i genren "fantasy".
Man må fortolke genren som man vil, bare novellen indeholder et element af magi, noget overnaturligt eller fabeldyr.
Novellen skal skrives på dansk. Novellen må højst fylde 10 A4 sider, med linjeafstand 1 ½ og bogstavstørrelse 12.
Novellen skal have navn, alder, tlf. nr., mail, adresse og titlen i sidehovedet.
Gem novellen i et word -dokument, og gem novellen med samme navn, som din fortælling har.  Så har vi lettere ved at finde din novelle mellem hundredvis af andre.
Din novelle skal sendes pr. mail til Gabriele Fischer-Kosmol: gfk@skoleforeningen.de senest 14. september 2018 kl. 12.
Vinderne får direkte besked senest den 12. oktober.
De indsendte noveller, der ikke holder sig til formen, er ikke kvalificeret til at være med i konkurrencen.
Dansk Skoleforening for Sydslesvig e.V.Stuhrsallee 2224937 Flensburg